इस मौके पर पुस्तक के लेखक वरिष्ठ पत्रकार दीपक द्विवेदी ने कहा कि निकट भविष्य में स्थानीय एवं जिला स्तरीय पत्रकारों को संगठित कर उन्हें राष्ट्रीय विकास की धुरी से जोडा जायेगा। इसके लिए ग्राम्य विकास के प्रत्येक कार्यक्रमों से पत्रकारों को जोडनें के लिए राष्ट्रीय मुहिम चलाई जायेगी ताकि पत्रकारों को राष्टनिर्माण में राष्टनायक के रूप में विशेष पहचान दिलाई जा सके। श्री द्विवेदी ने कहा कि उपराष्ट्रपति ने आज यहां पर जो दीप जलाया है उसका अन्तिम पडा़व गांव की पंचायतें होंगी ताकि हर गरीब को योजनाओं का वास्तविक लाभ मिल सकें। उन्होंने घोषणा की शीघ्र ही कई भाषाओं में यह पुस्तक और नागरिक डायलाग मैग्जीन प्रकाशित की जायेगी। इस मौके पर जम्मू कश्मीर के पूर्व मुख्यमंत्री फारूख अब्दुल्ला, प्रतिष्ठित उद्योगपति अशोक चतुर्वेदी, सांसद नरेश अग्रवाल, राजीव शुक्ला सहित बड़ी संख्या में गणमान्य अतिथि उपस्थित रहे।